Anúlanse as intervencións antivacinas previstas na Coruña - Praza Pública\nXavier Uriarte, portavoz do colectivo antivacinas © La Caja de Pandora\nNon haberá charlas contra a vacinación na Coruña. A feira BioCultura, que se celebrará na cidade do 2 ao 4 de marzo coa colaboración de Concello e Xunta, programara dúas charlas de integrantes da Liga pola Liberdade da Vacinación, un movemento que ten publicado un “Manifesto contra as vacinacións masivas” e que está liderado por Xavier Uriarte, que afirma que "A maior parte das vacinas non serven para nada e crean problemas".\nTras as críticas recibidas nas últimas horas e a petición do propio Concello da Coruña, a Asociación Vida Sana -organizadora do evento- retirou da programación as sesións previstas\nFinalmente, tras as críticas recibidas nas últimas horas (por exemplo a cargo do Colexio de Médicos), e a petición do propio Concello da Coruña, a Asociación Vida Sana -organizadora do evento- retirou da programación as sesións previstas nas que ían intervir Xavier Uriarte e José Núñez, outro dos portavoces deste colectivo. "Na Marea Atlantica non temos ningunha dúbida á hora de defender a vacinación, unha práctica que salvou e salva miles de vidas. Na Coruña sábemolo desde a #ExpeciciónBalmis", sinalaba a formación a través das redes sociais este xoves.\nOs contidos suprimidos na "xornada de reflexión sobre a vacinación sistemática" son as charlas "Que son as vacinas, que conteñen e como funcionan?", "Pediatría natural e hixienista" e "Presentación da nova teoría infecciosa ecolóxica" e o coloquio "Pautas básicas para as familias que vacinan por primeira vez".\nA feira BioCultura terá lugar no recinto de Expocoruña, con 202 expositores e 150 actividades, nas que se mesturan o fomento da agricultura ecolóxica (o evento conta coa colaboración do Consello Regulador de Agricultura Ecolóxica), a moda sostible ou as cooperativas enerxéticas con outros contidos coma as chamadas "terapias alternativas" e pseudociencias de todo tipo. BioCultura, que tamén se celebra en Madrid, Barcelona, Sevilla e Bilbao, escolleu este ano A Coruña por primeira vez como sede. A Xunta tamén colabora na feira e, a través da Dirección Xeral de Xuventude, ofrece na súa web un desconto do 50% no prezo da entrada á feira (4 euros) se se presenta o Carné Xove.\nA Deputación da Coruña anunciou, pola súa banda, que a Feira Biocultura "non contará con stand da Deputación” e salienta que o ente provincial “non organiza, patrocina, nin financia o evento, nin terá participación algunha no mesmo”, pois "non pode avalar coa súa presenza cuestións que nada teñen que ver co sector e que carecen do máis mínimo rigor científico".\nO perigo dos antivacinas para toda a sociedade\nO intento da Liga pola Liberdade da Vacinación de difundir na Coruña a súa filosofía únese a outras polémicas recentes relacionadas coas pseudociencias. A máis recente foron as charlas do naturópata Josep Pàmies, anuladas na Coruña e Vigo. Ou tamén a intervención no Parlamento europeo de Lidia Senra, instando á UE a que non obrigue a poboación a vacinarse porque é "unha práctica de risco" e "ninguén puido demostrar a seguridade das vacinas".\nNo ano 2015 un neno morreu de difteria en Olot (Girona) porque non fora vacinado contra esta enfermidade, pois seus pais -partidarios das chamadas medicinas alternativas- rexeitaran facelo. Nese momento a Liga pola Liberdade da Vacinación emitiu un comunicado reiterando a súa posición sobre "os efectos adversos posibles das vacinas da difteria".\nO portavoz da Liga pola Liberdade da Vacinación afirma que "a maior parte das vacinas non serven para nada e crean problemas"\nNos últimos anos a extensión en toda Europa deste tipo de colectivos que rexeitan as vacinacións masivas (nalgúns casos por razóns relixiosas, noutros en virtude dunha suposta ideoloxía de rexeitamento ás empresas farmacéuticas e outros bulos acientíficos) está provocando a reaparición de enfermidades infecciosas que estaban practicamente desaparecidas. Así, por exemplo, o pasado ano os casos de sarampelo incrementáronse nun 400% no continente. A situación é especialmente grave en Italia e Romanía, dous dos países nos que os os grupos antivacinas teñen máis predicamento, superando os 5000 casos cada un, con ducias de mortes. Estes novos avances de enfermidades que xa deixaran de ser un problema nos nosos países, están afectando a adultos anteriores aos programas de vacinación, a nenos cuxos pais decidiron non vacinar pero tamén a un 10% de persoas si vacinadas pero que non responden ao tratamento. Con todo, estas persoas estaban ata agora protexidas polo feito de que a práctica totalidade da poboación estaba vacinada contra estas enfermidades, impedindo a súa aparición e contaxio. O crecemento das filosofías antivacinas pon agora en risco as sáus vidas.\nCartel da feira BioCultura © Praza Pública


[Imaxe: Alberte Mera] Inicio da manifestación do BNG.\n"Aínda que se molle, Galiza non encolle". Foi un dos berros á saída da manifestación nacional do BNG, que partiu pasadas as 12.10 horas da Alameda de Compostela. E tampouco encolleu a mobilización nacionalista, á fronte da cal partía a portavoz nacional, Ana Pontón, acompañada de integrantes da Executiva Nacional.\nUn día de celebración, mais tamén de "orgullo" e de "reivindicar que somos galegas e galegos". Así definía Pontón, en declaracións aos medios, o Día da Patria Galega, unha xornada en que o BNG tamén apela a "un futuro mellor para a xente que vivimos e traballamos aquí". A portavoz nacional do BNG situou o nacionalismo como alternativa e puxo de manifesto que a organización que dirixe ofrece "un cambio real que deixe atrás a discriminación que estamos vendo e que practican as forzas estatais con este país". Exemplificouno co debate de investidura, onde, denunciou, as forzas estatais "levaron Galiza á irrelevancia política. Non estamos no debate e, por tanto, nada podemos agardar do que pode vir de Madrid".\n"Non estamos no debate e, por tanto, nada podemos agardar do que pode vir de Madrid"\nPontón ofreceu "a esperanza de que podemos poñer en marcha un cambio real que faga que a mocidade teña futuro aquí, que as mulleres teñamos igualdade e afrontar desafíos como o cambio climático". Reivindicou desta maneira unha Galiza "con oportunidades e futuro". "O futuro", engadiu, dirixíndose á mocidade, "pode escribirse en moitas cores da man do nacionalismo, que é a alternativa máis xusta para Galiza e para enfrontar con éxito a globalización".\nNesta liña, apostou en construír máis poder político e máis poder económico, así como máis igualdade e benestar social. "Esta é a oferta que nós facemos este 25 de Xullo", concluíu Pontón, que cualificou a do BNG como unha "gran mobilización social que demostra que estamos á alza".\nUn mosaico de paraugas ateigou a Praza da Quintana, onde tivo lugar o feche do acto político coas intervencións da propia Pontón e de Paulo Ríos, por Galiza Nova. Olalla Rodil, deputada no Parlamento de Galiza, foi a encargada de conducilo.\nbng ANA PONTÓN MANIFESTACIÓN DÍADAPATRIAGALEGA2019


Chandrexa de Queixa - Howling Pixel\nLugares de Chandrexa de Queixa\nCasteligo, Chandrexa de Queixa\nSan Martiño de Casteligo é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 88 habitantes, deles 37 eran homes e 51 eran mulleres, o que supón unha diminución de 2 habitantes en relación ao ano anterior, 2006.\nCasteloais, Chandrexa de Queixa\nSan Pedro de Casteloais é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 28 habitantes, deles 15 eran homes e 13 eran mulleres, o que supón unha diminución de 7 habitantes en relación ao ano anterior, 2006.\nChaveán, Chandrexa de Queixa\nSan Bartolomeu de Chaveán é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 39 habitantes, deles 21 eran homes e 18 eran mulleres, o que supón unha diminución de 5 habitantes en relación ao ano anterior, 2006.\nDrados, Chandrexa de Queixa\nSanto Isidoro de Drados é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 30 habitantes, deles 18 eran homes e 12 eran mulleres, o que supón unha diminución de 3 habitantes en relación ao ano anterior, 2006.\nFitoiro, Chandrexa de Queixa\nSan Paio de Fitoiro é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 33 habitantes, deles 22 eran homes e 11 eran mulleres, o que supón unha diminución de 2 habitantes en relación ao ano anterior, 2006.\nFonteita, Chandrexa de Queixa\nSanto André de Fonteita é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 24 habitantes, deles 14 eran homes e 10 eran mulleres, o que supón unha diminución de 0 habitantes en relación ao ano anterior, 2006.\nForcadas, Chandrexa de Queixa\nSanta María de Forcadas é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 46 habitantes, deles 25 eran homes e 21 eran mulleres, o que supón unha diminución de 1 habitante en relación ao ano anterior, 2006.\nO Candedo, Chandrexa de Queixa\nSanta María do Candedo é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña trece habitantes (nove homes e catro mulleres), un menos ca no ano anterior.\nParada Seca, Chandrexa de Queixa\nSan María de Parada Seca é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 25 habitantes, deles 14 eran homes e 11 eran mulleres, o que supón unha diminución de 2 habitantes en relación ao ano anterior, 2006.\nParafita, Chandrexa de Queixa\nSan Bartolomeu de Parafita é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 25 habitantes, deles 13 eran homes e 12 eran mulleres, o que supón unha diminución de 3 habitantes en relación ao ano anterior, 2006.\nSan Cristovo, Chandrexa de Queixa\nSan Cristovo é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 34 habitantes, deles 22 eran homes e 12 eran mulleres, o que supón unha diminución de 1 habitante en relación ao ano anterior, 2006.\nVilar, Chandrexa de Queixa\nSan Cosme de Vilar é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña 11 habitantes, deles 7 eran homes e 4 eran mulleres, o que supón unha diminución de 1 habitante en relación ao ano anterior, 2006.


Redondela acolle un recital multilingüe dentro do obradoiro internacional Con barqueira e Remador\nA Illa de San Simón acolle ata o vindeiro sábado a V edición do taller de tradución poética Con barqueira e Remador, coa participación de seis recoñecidos poetas e tradutores procedentes de diversos países baixo a coordinación da poeta galega Yolanda Castaño. Como actividades paralelas e abertas a todo o público o Multiúsos celebra este venres 21 ás 20:00 horas un recital poético multilingüe onde se escoitarán os textos orixinais de cada un dos convidados e a súa tradución ao galego.\nNesta V edición, patrocinada pola Consellería de Cultura e o Concello, participan a galega Dolores Tembrás, o croata Damir Sodan, a búlgara Tsvetanka Elenkova, o estoniano Igor Kotjuh, a galega e poeta en castelán Miriam Reyes e o ucraniano Ostap Slyvynsky. Durante toda a semana terán a oportunidade de intercambiar experiencias, opinións e puntos de vista e traballarán para traducir os poemas dos seus compañeiros a súa lingua de orixe.\nEste autores participarán tamén nos diferentes actos abertos e gratuítos que se van desenvolver na Casa da Luz en Pontevedra o día 19, no Mercado do Progreso en Vigo o día 20 e xa o venres en Redondela ás 20:00 horas no Multiúsos. Uns recitais poéticos multilingües que permitirán escoitar o texto no idioma orixianal dos seus autores seguidas das traducións ao galego.


GAITEIROS DO BIERZO: febrero 2016\nAS FOGUEIRAS DO INVERNO E A GAITA\nAS FOGUEIRAS DO INVERNO E A GAITA.\nmedio inverno vai fora!\nQue curioso que o lume estea tan presente no noso calendario particular nestas datas de inverno. Existen elementos comúns no folclore peninsular e no europeo, como o do ritual do lume, que se repiten, unha e outra vez en diferentes lugares da xeografía que presentan manifestaciois peculiares e para cada lugar se concreta coas súas propias particularidades.\nSen facer ningún tipo de consulta bibliográfica e sen contrastar coa información documental os datos que recollemos en diversas testemuñas de carácter oral, dámonos conta do longo percorrido deste costume. Non é preciso xustificar a antigüidade destas tradicionais fogueiras. Non cabe dúbida de que son anteriores ao propio Cristianismo. Son fogueiras que prenderon homes e mulleres de muidistintas épocas e en mui diversas condiciois. Tampouco é moi difícil de entender, a propios e alleos neste asunto do patrimonio identitario, que a aparición da igrexa provocou unha curiosa multiplicación do costume, polo menos na nosa contorna derivada tamén do crecemento de poboadores e do devir irremediable da historia.\nReparemos nas distintas fogueiras das que temos referencias orais na nosa veciñanza e das distintas adxudicaciois santorais que se lles impuxeron.\nOs Manueles de Ponte de Rei: Debemos saber mirar a todos os lados para coñecer mellor calquera das caras que presenta un elemento coma o que analizamos. Esta visión será por forza descentralizadora e reparará en todos os lugares a estudar por igual. O lume facíase para recibir o ano na noite do 31 de decembro ao 1 de xaneiro tradición que se chamaba “os Manueles”. Esta fogueira coas gaitas e cantos que acompañaban, parece lóxico pensar que como estamos nos días máis escuros, nas noites máis longas e duras do ciclo do ano, aló no fondo e na orixe sexa a celebración do solsticio que noutros lugares leva a colocar árbores e luces eses que logo impuxo a Tv a todo o mundo como símbolo da Nadal.\nIsidro Álvarez, fotos D. Alejo Sandes\nO lume volve a presentarse o 27 e 28 de xaneiro en San ou Santo Tirso en Vilafranca. Trátase dunha celebración dun mártir que é avogoso dos ósos e que hai décadas reunía a unha gran cantidade de devotos, ao xeito dunha romaría no centro da vila ao pé da igrexa de San Francisco. Viña precedida dunha enorme fogueira. Un serie de instantáneas reproducidas recentemente en facebook nos transportan ao entrañable e animoso ambiente desta festa e nos avisan das posibles interferencias que poden sufrir as tradiciois. Entre as fotografías, tomadas por D. Alejo Sandes, o fotógrafo documentaba unha moda asociada á tradición que non prosperou, a moda das “fallas”, que a imitación das famosas de Valencia tamén eran consumidas polo lume. Esas fotos tamén retratan a Isidro o gaiteiro e a un grupo de bailadores. Gaitas, cantos e bailes non faltaban no adro da igrexa e na praza á calor da fogueira.\nPor se foran poucas, unha terceira fogueira, esta na barriada do Castelo e á beira da igrexa de Santiago, escolle nesta ocasión como advocación relixiosa a San Blas, o avogoso das doenzas da gorxa. Isidro, entroutros gaiteiros veciños, exercían como músicos con frecuencia. Trátase dun lume que se prende tamén na véspera, neste caso do 2 cara ao 3 de febreiro. Esta réplica da anterior confirma a funcionalidade da tradición popular. O refraneiro é o que nos lembra que estamos na Candelaria ou Candeloira, na que se di que medio inverno vai fóra, como un eco que mantén na memoria presente a asociación do lume á estación.\nQueremos concluír este apuntamento preguntándonos: Existía unha fogueira o día 20 de xaneiro día de San Sebastián, antigo Patrón da vila? Antes de que se estinguise o seu culto en Vilafranca, ao longo do século XIX , e que fose substituído polo Sto. Cristo da Esperanza Habia gaiteiros tocaban gaiteiros na súa procesión? Deste asunto si que procuramos información, pero non podemos asegurar que ademais das celebraciois relixiosas (misa solemne e procesión incluída) que os historiadores locais sitúan ben na Colexiata, ben no Convento da Concepción, houbesen fogueira e gaiteiros. En 1589 Vilafranca sufrira un terrible azote da peste e quizais sexa esta a orixe na vila da festividade do santo avogado deste tipo de enfermos. Talvez nesta ocasión non se usara o lume, pero se nos fai máis dificil pensar que non se contase coa presenza de gaiteiros ou outros instrumentistas, acompañando a danzantes nesa procesión, como era habitual neste tipo de celebraciois.\nDeixamos eiquí un vídeo dunha desas danzas que seguro garda algunha semellanza coas que sabemos existiron en Vilafranca e que lamentablemente desapareceron. A do vídeo aínda vive e se baila no San sebastián de Aldán (Pontevedra):\nPublicado por bierzotradiconal en 12:12 No hay comentarios:


8 de marzo: unha ollada de xénero e clase - Galiza - Sermos Galiza - Diario de intereses galegos\n8 de marzo: unha ollada de xénero e clase\nO.R. 06 Marzo 2014 16:56 h.\nEste 8 de marzo conmemórase o Día Internacional das Mulleres. Con motivo desta data publicamos un caderno monográfico arredor da transversalidade do pensamento feminista. Faite con el na nosa loxa.\nopinion marzo xénero clase ollada\nO 8 de marzo é unha data sinalada na que pór o foco sobre os dereitos das mulleres, máis aínda, a respeito daqueles que están en cuestión. Aos embates da dereita neoliberal, que pega forte contra o conxunto da clase traballadora, súmanse os ataques reaccionarios e machistas contra a saúde sexual e reprodutiva das mulleres, a (re)produción de roles e estereotipos ou mesmo a adopción por parte das novas xeracións de comportamentos patriarcais que rachan coa vontade transformadora do movemento feminista.\nCon motivo deste 8 de marzo presentamos un caderno arredor dos dereitos das mulleres. Eses que, (de novo) na encrucillada, continúan a situar a loita pola emancipación das mulleres no primeiro plano da axenda feminista. Mais non só. Este día tamén visa pular por un outro modelo social, económico e político non só alternativo senón verdadeiramente transformador.\nNeste senso, Acçom Rabuda fálanos desta data non como un día, senón como unha loita diaria. Da man do colectivo 8 de marzo non ñe un día, é toda umnha vida reclaman "querer máis" que unha data institucionalizada certas de que "podemos facer máis". Razón pola xuntan forzas para amosar como moitas mulleres da Galiza existen e traballan por unha sociedade non patriarcal.\nE é que o patriarcado e o machismo maniféstase para alén de baixo a forma de violencia física e/ou psicolóxica. Existe unha fina barreira entre a baixa e a alta intensidade das agresións que se manifestan acotío baixo a forma de micromachismos. Un aspecto no que o s feminismos están a pór moita atención en grande medida pola aceptación que destes están a asumiren as novas xeracións. A activista feminista e socióloga, Rocío Fraga alerta da "violencia encuberta" que existe cando saímos ao espazo público.\nEste día tamén visa pular por un outro modelo social, económico e político non só alternativo senón verdadeiramente transformador\nE non é preciso irmos moi lonxe para vela. O colectivo Dexeneroconstrucción pon o acento na propia arquitectura e a "realidade material dos espazos que habitamos" onde din, se revela "unha maneira de entender o territorio: a pensada por e para o home".\nMais este 8 de marzo quixemos focar de maneira especial a atención na relación entre xénero e clase pois son as mulleres traballadoras as que están a viver (e combater) algunha das formas de violencia institucionalizada.\nDesde a reforma laboral até a re-penalización do aborto botamos a ollada á situación das galegas desde unha perspectiva de clase. Da man de Margarida Corral, secretaria confederal das Mulleres da CIG e coas experiencias que de primeira man nos achega unha dupla páxina asinada pola xornalista Beti Vázquez.\nBata(s) por fóra, muller(es) por dentro que reflicten como as vidas das obreiras, con batas ou sen elas, fican sometidas ao modelo económico.\nPodes mercalo xa, na nosa loxa.


Galicia Confidencial (GC) - Información sobre Pensión\nO Goberno salva a lei de plans de pensións\nFaino co apoio do PNV e o PRC e a abstención de Vox e EH-Bildu.\nO Supremo establece o dereito dos homes ao complemento de maternidade desde o recoñecemento da pensión\nDesestima o recurso do Instituto Nacional da Seguridade Social.\nO Goberno central prevé que os salarios públicos e pensións crezan "en liña" cos prezos a partir de 2023\nAsí se contempla no Programa de Estabilidade 2022-2025 remitido este venres á Comisión Europea.\nBNG acusa ao PP de paralizar a Xunta coas súas "pelexas internas" e pide subir pensións non contributivas e Risga\nNun comunicado, reclaman a posta en marcha de medidas "urxentes" para paliar as consecuencias económicas nas familias e empresas polo incremento dos prezos.\nA xustiza extingue a pensión que un pai pagaba aos seus fillos maiores de idade e a súa ex muller\nOs fillos asinaran xa un papel renunciando a esa paga, unha por estar traballando e o outro para non ter vinculación co seu proxenitor.\nPensionistas galegos... sobrevivindo como se pode\nA situación económica actual trae candasí a suba dos prezos en produtos esenciais e básicos. Isto en Galicia supón un obstáculo diario para os pensionistas, cuxas pagas mensuais son as segundas máis baixas do Estado. E dentro do país, as persoas xubiladas no sector agro-gandeiro continúan a ter os “retiros” máis baixos, con medias que apenas pasan dos 700 euros por mes.\nA pensión galega segue sendo 200 euros menor que a media estatal\nÉ de 1.053,71 euros.\nO Goberno defende o que paga de pensións na Coruña e di que investiu 167 millóns máis tras revalorizalas\nDi que o subsidio medio na provincia aumenta 38,86 euros ata case 970.\nO TSXG pregunta se denegar o complemento de maternidade nas pensións dos homes é discriminación\nO alto tribunal galego trasladou esta cuestión ao Tribunal de Xustiza da Unión Europea ante a posibilidade de que exista discriminación por cuestión de sexo.\nA revalorización das pensións supón unha media de 750 euros máis ao ano en Galicia, segundo o Goberno\nMiñones asegura que cos cambios introducidos, a pensión media en Galicia sobe ata os 923,37 euros.\nO PSOE de Ourense batalla pola pensión dun emigrante retornado de Alemania\nA secretaría de Emigración dirixiuse aos servizo tributarios do país por un requerimento que o home, incapacitado, non atendera.\nO IPC anual sobe en novembro en Galicia dúas décimas, ata o 5,9%, catro por enriba da media\nOs prezos acumulan un aumento do 5,7% na comunidade galega no que vai de 2021, tras unha alza mensual do 0,5%.\nPensionistas volven saír á rúa en defensa dunhas prestacións públicas "dignas"\nPiden a derrogación "real" das reformas de 2011 e 2013, "cuxos recortes se consolidan coa aprobación da nova lei".\nAs pensións non contributivas recibirán a finais de decembro os 206 euros de complemento\nA pesar de non variar a contía de 206 euros, a Xunta remarcou que Galicia é "das poucas comunidades" que mantivo "de forma ininterrompida" durante os últimos anos este complemento, "que non é obrigatorio".\nSete de cada dez 'baby boomers' galegos cren que a súa xeración terá peor xubilación\nOito de cada dez entrevistados activos pensan que van tardar máis anos (73%) e unha proporción similar (70%), que vai cobrar menos.\nO BNG pide incrementar as pensións mínimas e denuncia "novos recortes"\nO deputado Néstor Rego lembra que Galicia ten as segundas pensións máis baixas do Estado.\nA patronal rexeita a suba de cotizacións para financiar as pensións e rompe negacións con Goberno e sindicatos\nA CEOE despexa o camiño para un acordo entre as outras partes, como ocorru coa suba do salario mínimo interprofesional.\nCentos de persoas maniféstanse en Santiago en defensa das pensións públicas e contra o "ditado da banca"\nPiden a dimisión do ministro José Luís Escrivá e blindar as pensións.\nModepen convoca mobilizacións para o vindeiro sábado 13 en Santiago de Compostela.\nEscrivá defende que a ampliación do período de cálculo das pensións non o pide a UE e persegue a "equidade"\nAsegura que forma parte dos compromisos adquiridos polo Goberno no Plan de Recuperación e afirma que se trata de mellorar a situación dos traballadores con "carreiras máis volátiles".\nO nacemento dun fillo morto contará para o cálculo da pensión de xubilación da nai\nO TSXG rexeita no fallo os argumentos do Instituto Nacional da Seguridade Social e da Tesouraría Xeral da Seguridade Social, quen defenden que o nacemento dun fillo morto "non conta como fillo para os efectos do recoñecemento e, no seu caso, da contía do complemento por maternidade nas pensións contributivas".\nFeijóo fala de "enorme dificultade" do sistema de pensións mentres anuncia a visita do ministro Escrivá\nIsto acontece logo de que o pasado luns o presidente da Xunta declarase que a esperanza de vida dun neonato nun hospital galego actual é de 120 anos.\nO foro sobre envellecemento en Santiago clausúrase co foco nas pensións e na esperanza de vida\nO alcalde de Santiago propón a Galicia como lugar para que Europa "experimente" con iniciativas contra o reto demográfico.\nPiden modificar as pensións para que os empregados do fogar tamén coticen\nUnha asociación da Coruña reclama modificar a norma estatal para incluílos e que gocen dunha pensión contributiva.\nA reforma das pensións reunirá a Goberno e axentes sociais o 27 de setembro\nPEMES xunto con traballadores do lecer nocturno concentraranse este mércores a partir das 11.00 horas ante as portas do Ministerio de Sanidade para reclamar a reapertura dos seus locais.\nGalicia ten as contías máis baixas do Estado --só por diante de Extremadura-- malia rexistrar unha suba do 2'4% dende xullo do ano pasado.\nO deputado no Congreso, Néstor Rego, pide unha suba das pensións mínimas ata equiparalas co salario mínimo interprofesional.\nCon esta reforma danse cumprimento a varias das recomendacións do Pacto de Toledo, xa que se garante o mantemento do poder adquisitivo das pensións coa fixación dun mecanismo estable de revalorización.\nO BNG considera que os cambios anunciados nas pensións supoñen "novos recortes"\nNéstor Rego lamenta que os cambios manteñan "os aspectos máis regresivos" de reformas anteriores.


Os Centros Singulares de Investigación da USC abren as súas portas á cidadanía galega | Campus Vida\nBlog > Novas > Blog > Os Centros Singulares de Investigación da USC abren as súas portas á cidadanía galega\nPublished on Novembro 28th, 2017\nA participación nesta xornada require inscrición previa (completamente gratuíta) a través do formulario web disposto pola organización. O programa está deseñado para facilitar a visita ós tres centros –en quenda de mañá ou de tarde– a través do itinerario completo. As persoas que non dispoñan do tempo necesario para facer o percorrido recomendado poden participar tamén mediante inscrición na franxa horaria desexada, ata completar aforo, co itinerario personalizado. Os menores de idade só poderán permanecer no interior dos centros baixo a responsabilidade dun adulto (máximo 2 nenos/adulto). Os adultos deberán acompañar ós menores de 6 anos en todo momento.


Os senadores do PP por Lugo piden explicacións ao Goberno polo derrube do viaduto do Castro da A-6 e queren saber canto tempo estará cortada a autovía en dirección a Madrid – Partido Popular de Lugo\nLugo, 10 de xuño de 2022. O derrube do viaduto de O Castro, na autovía A-6 en Pedrafita, precisa de moitas e detalladas explicacións por parte do Goberno, tanto polo sorprendente do suceso en si mesmo como polas consecuencias que del se derivan. Os senadores populares por Lugo, José Manuel Barreiro, Rosa Arza e Manuel Lorenzo Varela, presentan unha batería de preguntas ao Goberno central. Entre outras cuestións queren saber “qué opcións vai dar o Ministerio de Transportes aos vehículos que saian de Galicia cara á meseta para que as comunicacións entre a comunidade autónoma e o resto da Península non retrocedan dúas décadas”\nOs populares lembran que o viaduto de O Castro forma parte da autovía norte de acceso a Galicia (A-6) e foi construído na segunda metade dos anos 90 para resolver o paso do porto de Pedrafita. O día 7 de xuño de 2022 derrubouse parte desta ponte, concretamente uns 50 metros. Indican que a propia Administración xa detectara problemas co postensado das dovelas prefabricadas das vigas caixón nas que se apoia cada van, e, en teoría, estes problemas xa se corrixiron despois dun ano de traballos.\nArza, Barreiro e Varela destacan que o Ministerio de Transportes declarou urxente a intervención urxente nesta ponte a primeiros de xuño de 2022, un ano despois de iniciarse as obras polos problemas estruturais do viaduto; o director xeral de Estradas do Ministerio de Transportes e Mobilidade di agora que o colapso da ponte debeuse a problemas adicionais non detectados na súa revisión.\nOs populares queren coñecer qué descubriu o Ministerio de Transportes en xuño de 2022 que non detectara anteriormente para declarar urxente a intervención no viaduto. Indican que, segundo declararon algúns obreiros aos medios de comunicación, “as obras xa estaban terminadas” cando sucedeu o derrube.\nNo PP pregunta como é posible que non se detectaron estes “problemas adicionais” que causaron o derrube do viaduto na revisión que se realizou antes do inicio das obras? E tamén queren saber qué membro do Goberno asumirá a responsabilidade deste suceso. Os senadores populares pretenden que o Goberno concrete cando vai comezar o Ministerio de Transportes a investigar o motivo do derrube? Igualmente, intentan aclarar qué actuacións vai levar a cabo o Ministerio de Transportes para reparar o viaduto de maneira efectiva. Os populares preguntan canto tempo máis calcula o Ministerio de Transportes que non poderá utilizarse a A-6 para circular desde Lugo en sentido Madrid?\nSandra Vázquez: “Non nos chega con aprobar as nosas propostas sobre o polígono industrial, queremos que o goberno execute o acordado”


Bibliocouceiro "XARDÍN DO PASATEMPO": 2013\nO primeiro trimestre está a piques de rematar, e dende Bibliocouceiro desexámosvos que pasedes unhas fantásticas vacacións.\nNeste tempo de lecer de seguro atoparedes ratiños para estar en familia, xogar, descansar... e tamén para ler.\nAsí que, outro ano máis, elaboramos unha selección de lecturas para que podades gozar con elas.\nEsperemos que vos gusten moito.\nSe queredes máis información sobre os libros e contos podedes consultar as webs das distintas editoriais ou visitar a exposición que está na entrada do cole.\nVémonos no 2014!!!\nRECOMENDACIÓNS NADAL 13 - foto montaje\nPublicado por Güino en 18:04 No hay comentarios:\nHoxe, 10 de decembro, conmemórase en todo o mundo o DÍA DOS DEREITOS HUMANOS.\nEste ano coincide esta data coa despedida, que se celebra en SUDÁFRICA, a NELSON MANDELA.\nO seu corazón apagouse pero o seu legado e eterno sorriso quedarán connosco para sempre.\nMadiba, como se lle coñecía cariñosamente loitou toda a súa vida contra as diferenzas de clases e razas e, aínda que estivo preto de 30 anos no cárcere polas súas ideas, convertiuse nun símbolo mundial da liberdade e da tolerancia.\nGrazas ás bibliotecas do CEIP A MAÍA de Ames e a "Chispa" do CEIP DE PAZOS por compartir uns estupendos materiais.\nPublicado por Güino en 22:12 No hay comentarios:


“Deuteronomio 7:20”, de Marta Piñeiro, primeira estrea virtual do Chanfaina Lab\nYou are at:Home»Novas»“Deuteronomio 7:20”, de Marta Piñeiro, primeira estrea virtual do Chanfaina Lab\nBy San Sadurniño on\t 18 Febreiro, 2017 Novas, Novas Portada\nTan só seis días despois da premiere na Casa da Cultura, o Chanfaina Lab comeza a súa andaina a través de youtube. E faino cunha das pezas máis aplaudidas polo público, o “Deuteronomio 7:20” de Marta Piñeiro. É dela porque ela foi a realizadora e compositora dun tríptico humano espectacular onde o peso narrativo, o fío condutor e o protagonismo indiscutible é de Ángela Puentes Galdo, máis coñecida en Naraío como Gelis de Puentes. A súa circunstancia e maila paisaxe son elementos dos que Piñeiro tira proveito para ensarillar escenas aparentemente inconexas pero que, en conxunto, nos fan pensar sobre a forza feminina, no peso aínda grande da relixión na sociedade, sobre os efectos da globalización e ao respecto de cantas cousas se queiran…. porque esa é a gracia de “Deuteronomio 7:20”, que cadaquén tire as conclusións que lle pete. Liberdade total para pensar e obrar, a mesma que exhibe Gelis durante case un cuarto de hora.\nConta a ficha da curta en Fálame de San Sadurniño que Marta Piñeiro se achegou á Chanfaina coa intención de abordar a historia de Gelis despois de ver unha foto súa de nova sentada nun coche. “Ese foi o punto de partida da miña peza. Logo comezamos a conversar ao pé da fonte de San Roque en Naraío e alí o seu escepticismo retranqueiro ganoume definitivamente o corazón. A verdade que é unha muller incrible e fíxome pasar uns días marabillosos. Lembro que soaron as campás da Igrexa, saíu o cura José María Ladra e varias veciñas, entre elas Lucita. Tamén observaba as mazás da parroquia aniquiladas pola avespa velutina e como sempre me interesou a influenza da igrexa na vida cotián das xentes, o tema do filme agromou de xeito natural. Conectei todo isto cunha cita da Biblia sobre as pragas divinas”, explica a directora.\n“Deuteronomio 7:20” invítanos a percorrer algúns recunchos dos arredores de Naraío da man de Ángela Puentes. A cámara de Marta visita relaxadamente a parroquia na procura de anacos de realidade ou trazos visuais do tempo detido: os poderes do cura José María Ladra, a saída fashion da misa parroquial, as persoais ideas e lembranzas de Gelis ou o poema recitado por Lucita na casa familiar. Todos eles e elas como representantes dunha comunidade que vive baixo da ameaza das avespas velutinas, convertidas en castigo divino pola perda da fe relixiosa na sociedade contemporánea.\nMarta tece con agarimo e delicadeza o seu filme, paseniñamente, de xeito natural, ateigándoo con toques retranqueiros de humor intelixente e sen pretender en apariencia ningunha mensaxe trascendente, mais ofrecendo un punto de vista singular e orixinal que se dirixe directamente á cabeza da audiencia. Como asegura con ironía a propia cineasta: “que cada un saque as súas propias conclusións”.\nA cineasta alaricana Marta Piñeiro é unha experimentada realizadora de moitas series clásicas da TVG dende “ Rías Baixas”, “Libro de Familia”, ”Padre Casares”,”O Nordés” ou “Matalobos”, acadando o premio Mestre Mateo á Mellor Realización en 2009 e 2011 polas dúas últimas.Tamén realizou outros programas da Televisión de Galicia como “A vida aberta” ou “Xcanto”.\nMarta tamén está a desenvolver unha traxectoria como creadora independente en pezas mais persoais como “Aprendendo a cambiar o conto” ou “Tempo líquido” entre outras, onde ten amosado o seu compromiso coa igualdade de xénero e a procura dunha sociedade máis xusta e igualitaria. Tamén impartiu formación en diversas entidades ou institucións como a SGAE e centros de ensino medio e universitario.


Onte 1070: Na época da mentira – Brétemas\nOnte 1070: Na época da mentira\n29 de Agosto de 2014 /en Economía, Ensaio, Filosofía, Onte, Política/por bretemas\nO filósofo Carlos París morreu o pasado mes de xaneiro. Deixou sobre a mesa do seu estudio as probas de En la época de la mentira no que recolleu as súas conferencias de apertura do curso como presidente que foi do Ateneo de Madrid. Tras a revisión realizada por Lidia Falcón, a súa compañeira, a editorial Tecnos pechou unha obra que supón unha síntese da lucidez do pensamento crítico de quen fora catedrático de Filosofía da Universidade de Santiago en 1951, con apenas vinte e seis anos.\nA mentira converteuse para o autor de Ética radical na estrutura que vertebra a nosa sociedade, un fluído capaz de disfrazar a arbitrariedade e vontade do poder baixo o manto dunha retórica ilustrada, a arma máis poderosa coa que contan os gobernos actuais para enganar aos seus pobos. Estamos afeitos a que os nosos gobernantes, fachendeando de realismo, xustifiquen que non son realizables outros mundos mellores, mais non teñen reparo en converter a miseria e a catástrofe no óptimo do factible. A mentirá é así o procedemento que avala as políticas económicas do FMI e Banco Mundial, as institucións que impoñen os ditados dun capitalismo cada vez menos produtivo e máis especulativo e financeiro, que provoca un aumento de vertixe das diferenzas de clase. A mentira xustifica tamén as actuais guerras económicas, violando a xustiza e a legalidade internacional, ao tempo que arrebata o coñecemento da historia recente e da súa verdade.\nComo fixera Calvino coas súas seis leccións americanas, Carlos París artellou as súas seis leccións ateneístas coa intención de repasar os grandes temas filosóficos da civilización de entre séculos, dende o estado do dilema ético entre egoísmo e altruísmo, pasando polo papel dos intelectuais, até o valor da ciencia e da tecnoloxía no entorno dese estado vixía que amedrenta a súa cidadanía coa intención de fixar a súa conformidade. Especial atención dedica a analizar o papel da cultura neste contexto, integrando algunhas análises de Sennet e Bauman. Cultura que define con tres palabras: inestabilidade (sexa nas relacións humanas como institucionais), uniformidade (xa que as diferenzas se borran pola transformación do cidadán en consumidor) e infantilización (substituíndo a ficción polo escapismo do entretemento). Libro fecundo e moi útil para chantar novas raíces do pensamento crítico. Merece novas lecturas máis demoradas e reflexivas,\nEtiquetas: carlos_parís, en_la_época_de_la_mentira, italo_calvino, lidia_falcón, seis_propostas_para_o_novo_milenio, sennet, tecnos, zygmunt_bauman\nhttps://bretemas.gal/wp-content/uploads/2014/08/TC00238901.jpg 303 200 bretemas https://bretemas.gal/wp-content/uploads/2018/09/logobr2-2.png bretemas2014-08-29 00:01:192014-08-28 22:22:06Onte 1070: Na época da mentira


DAWO Analise · Wiki · DOCUMENTACIÓN / DOCUMENTACIÓN PROYECTOS · GitLab\nLast edited by Cristina París Brandariz Apr 15, 2021\nAnálise: Requirimentos do sistema\nEste documento describe os requirimentos para o [nome do proxecto] especificando que funcionalidade ofrecerá e de que xeito.\n1. Descrición xeral\nDescrición xeral do proxecto. Describir de forma xeral e clara que vai realizar a aplicación, sen entrar nos detalles internos (que datos se procesan, de que tipo son, etc).\nDescribir con detalle e precisión que operacións se van poder realizar a través da aplicación informática, indicando que actores interveñen en cada caso.\nEnumeralas, de maneira que na fase de deseño se poida crear o caso de uso correspondente a cada funcionalidade.\nCada función ten uns datos de entrada e uns datos de saída. Entre os datos de entrada e de saída, realízase un proceso, que debe ser explicado.\nAlta cliente nome, apelidos, dni, cidade, provincia id\nModificar cliente id, nome, apelidos, dni, cidade, provincia -\nEliminar cliente id -\n3. Requirimentos non funcionais\nOs requirimentos non funcionais son aqueles centrados no como se desempeñan as funcionalidades.\nAlgúns requirimentos non funcionais son aqueles referidos a atributos como:\na eficiencia: número de transaccións capaz de procesar por segundo, tempo antes do cal debe dar resposta ao usuario, número de usuarios simultáneos, etc.\na seguridade: quen pode cambiar os permisos de acceso ao sistema, seguridade dos datos, copias de respaldo, como son as comunicacións de datos, etc.\na usabilidade: tempo de aprendizaxe do sistema por un usuario, como son as mensaxes de erros presentadas aos usuarios, se existe módulo de axuda, responsive design, etc.\nDescribir os tipos de usuario que poderán acceder ao noso sistema. Habitualmente os tipos de usuario veñen definidos polas funcionalidades ás cales teñen acceso. En termos xerais existen moitos grupos de usuarios: anónimos, novos, rexistrados, bloqueados, confirmados, verificados, administradores, etc.\n5. Contorna operacional\nNeste apartado deben describirse os recursos necesarios, dende o punto de vista do usuario, para poder operar coa aplicación web. Habitualmente consiste nun navegador web actualizado e unha conexión a internet.\nSe é necesario algún hardware ou software adicional, deberá indicarse.\nInvestigarase que normativa vixente afecta ao desenvolvemento do proxecto e de que maneira. O proxecto debe adaptarse ás esixencias legais dos territorios onde vai operar.\nHabitualmente a lexislación que se inclúe en proxectos informáticos tratan os seguintes temas:\nPola natureza dos sistema de información, unha lei que se vai a ter que mencionar de forma obrigatoria é la Ley Orgánica 3/2018, de 5 de diciembre, de Protección de Datos Personales y garantía de los derechos digitales (LOPDPGDD). O ámbito da LOPDPGDD é nacional. Se a túa aplicación está pensada para operar a nivel europeo, tamén se debe facer referencia á General Data Protection Regulation (GDPR). Na documentación debes afirmar que o teu proxecto cumpre coa normativa vixente.\nPara cumplir a LOPDPGDD e/ou GDPR debes ter un apartado na web onde indiques quen é o responsable do tratamento dos datos e para que fins se van utilizar. Habitualmente esta información estructúrase nos seguintes apartados:\nÉ acosenllable ver exemplos de webs que conteñan textos legais referenciando a LOPDPGDD ou GDPR.\nCompleta tamén os documentos: planificación e orzamento.


O CONCELLO REUNIRASE CON 20 ENTIDADES E CLUBS DEPORTIVOS DE CARRAL PARA ESTUDAR POSIBLES CONVENIOS DE COLABORACIÓN | Concello de Carral\nO novo equipo de goberno do Concello de Carral acaba de iniciar unha rolda de reunións cos representantes dunhas 20 entidades e clubs deportivos do municipio. O obxectivo destes encontros é escoitar as principais peticións dos clubs deportivos para estudar a viabilidade de convenios de colaboración de fronte ao próximo ano.\nA primeira reunión tivo lugar esta semana co presidente e o secretario da Unión Deportiva Carral, unha das entidades deportivas máis activas do municipio. Con todo, nas próximas semanas fixaranse entrevistas similares co resto de asociacións e clubs de diferentes modalidades deportivas. Unha vez se fale con todos, o Concello estudará a posibilidade de establecer convenios de colaboración con algúns clubs, que se asinarán no 2020.\nTrátase dunha iniciativa nova coa que o goberno local pretende coñecer, de primeira man, as principais peticións e necesidades dos diferentes clubs do concello.\nO equipo de goberno expón unha segunda novidade importante para o 2020: a creación dunha liña de axudas para deportistas destacados do municipio. As subvencións concedidas polo Concello estarán dirixidas a sufragar parte dos gastos derivados dos desprazamentos que moitos deportistas realizan para participar en competicións e certames.


Redacción Catalunyapress | Martes, 14 de Setembro de 2021, 10:51\nARCHIVADO EN | Juanma Moreno Andalucía\nA negociación entre Estado e Generalitat marcará o curso político. En Cataluña, está creando xa tensións entre ERC e os seus socios de JxCat sobre quen negociará . Ferraz ten que lidar cos receos dos baróns socialistas.\nNo PP, Moreno desmárcase cunha proposta que seguramente obrigará a Feijóo a tomar posición sobre se pedir tamén un cara a cara para Galicia.\nFeijóo con Moreno nun acto electoral dos conservadores andaluces nunha imaxe de arquivo /EP\nO presidente andaluz, Juanma Moreno, manifestou este martes que se o Goberno central ten unha "mesa bilateral" con Catalunya, Andalucía tamén quere unha e así o solicitará "formalmente".\nAsí se pronunciou Moreno, nunha entrevista con Onda Cero, ao fío de que este mércores se vaia a desenvolver a mesa de diálogo entre o Goberno central e a Generalitat de Cataluña, na que participará o propio presidente español, Pedro Sánchez, xunto a varios ministros.\nMoreno lembrou que cando se reuniu con Sánchez o pasado mes de xuño no Palacio da Moncloa xa lle pediu a activación da mesa bilateral entre ambas as administracións, recollida no Estatuto de Autonomía, para abordar cuestións que son de interese para a comunidade andaluza como o financiamento autonómico e a repartición dos fondos europeos.\nCon todo, segundo o presidente da Xunta, en ningún momento, o Goberno central ha solicitado a activación desa mesa bilateral que está recollida no Estatuto andaluz.\n"Se hai mesa bilateral con Catalunya, Andalucía quere unha mesa bilateral", segundo sentenciou Juanma Moreno, quen mostrou a súa preocupación por que o Goberno central, nunha mesa bilateral con Cataluña, negocie "privilexios" para esta comunidade en "detrimento" dos demais territorios de España, o que supón romper o principio de igualdade consagrado na Constitución.\nDixo que está disposto a solicitar formalmente a mesa bilateral entre o Goberno central e a Junta de Andalucía e dixo que "por suposto" quere que nela estivese presente Pedro Sánchez e varios ministros, como vai pasar mañá na mesa con Catalunya.\nAo seu xuízo, coa mesa con Catalunya, o que pretende Pedro Sánchez é "agradar e pacificar a súa situación parlamentaria" e está disposto a poñer "a chequeira encima da mesa", o que "non é razoable" nun país onde todos temos que ter as mesmas oportunidades.


El PP exige a Méndez que garantice el futuro de la Escuela de Música - Grupo Municipal Partido Popular de Lugo\nEl PP exige a Méndez que garantice el futuro de la Escuela de Música\nBy ppdelugo 7 febrero, 2018 Cultura, Sin categoría\nLa popular afirma que “en vez de estar hablando de ampliar un servicio que goza de buena salud nos encontramos con un nuevo sobresalto que pone en riesgo la supervivencia de esta dotación así como de la Banda Municipal”\nA concelleira do Grupo Popular Encarna Amigo esixe ao goberno local que tome as decisións necesarias para garantir a continuidade da Escola de Música. O rechazo, por parte do Tribunal Supremo do recurso interposto polo Concello á sentenza contra a ampliación da xornada para que os músicos poidan dar clases, preocupa ao Partido Popular. Amigo afirma que este é “outro varapau xudicial máis á errática política de Persoal á que tanto o anterior goberno como o actual nos teñen condenado aos lugueses.\nA edil popular explicou que pedirá explicacións, en comisión, sobre o futuro a curto e a medio prazo tanto da Escola de Música como da Banda Municipal “queremos coñecer se os socialistas teñen un plan B que garantice a súa supervivencia”. Encarna Amigo insiste en que se clarifique en que situación van quedar os traballadores e alumnos tras coñecerse a sentencia e se logo deste mandato judicial está en perigo de desaparición a Escola de Música.\nA concelleira popular lamenta que o conflicto laboral que hai enquistado no Concello tamén se cebe con estes servizos lembrando que “o persoal leva 3 años cobrando con reparos de legalidade”.\n“Queremos que sexan tan áxiles para solucionar os problemas laborais deste colectivo como o foron para crear a praza da Dirección Xeral de Recursos Humanos” conminando aos socialistas a que actúen coa mesma celeridade que o fixeron con este cargo político. “Se teñen interese en manter o nivel da Escola de Música e da Banda sexan responsables e traballen para que non se desmantele”.\nA concelleira do Partido Popular lembrou como “en 2011 o Partido Popular promoveu en pleno a creación da Escola Municipal de Música, agora traballaremos por que non desapareza”, subliña.


O Concello solicita a Costas a recuperación da praia do Porto de Santa Cruz\nOleiros, 4 de xuño de 2019-. O alcalde de Oleiros, Ángel García Seoane, solicitou á Dirección Xeral de Costas a recuperación da praia do porto de Santa Cruz. Debido á acción do mar desapareceu unha parte importante de area que sería preciso repoñer para mellorar a praia e evitar posibles danos no paseo marítimo.\n“Existe unha boa predisposición por parte de Costas para solicitar o proxecto no Ministerio. Sería unha obra moi sinxela, polo que agardamos que no prazo dun ano poida levarse adiante. Para Santa Cruz sería unha actuación moi importante”, dixo o alcalde.


Vídeo márketing en YouTube, impulsa a túa canle e gaña visibilidade para os teus contidos - Actualidade - SmartPeme\nVídeo márketing en YouTube, impulsa a túa canle e gaña visibilidade para os teus contidos - Actualidade\nVídeo márketing en YouTube, impulsa a túa canle e gaña visibilidade para os teus contidos\nImprimir Vídeo márketing en YouTube, impulsa a túa canle e gaña visibilidade para os teus contidos\nData: venres, 17 de xuño de 2022\nYoutube é unha das plataformas máis populares do mundo para as persoas creadoras de contido audiovisual. Ademais, xa é o segundo buscador máis utilizado polas persoas usuarias, só por detrás de Google, a súa empresa matriz. O vídeo foise convertendo, co tempo, a transformación dixital e a multiplicidade de dispositivos, nun dos aliados máis poderosos de calquera estratexia de márketing en liña. Mediante Youtube e o vídeo márketing somos capaces de transmitir unha mensaxe inmediata e, en termos xerais, o contido é máis fácil e rápido de entender e consumir para a persoa usuaria que os artigos tradicionais baseados en texto e imaxes.\nCrear unha canle en Youtube e empezar a subir contidos é moi sinxelo, pero como podemos facer que esa canle consiga visibilidade e que os teus vídeos distínganse dos de millóns de persoas usuarias de todo o planeta? Hoxe queremos deixarvos uns consellos para darlle un impulso e integrar o vídeo na nosa estratexia de márketing en liña.\nDefine o teu nicho de negocio, a túa audiencia e os teus obxectivos inmediatos\nTres pasos previos fundamentais e interconectados a considerar ante calquera estratexia de vídeo márketing. Antes de empezar a crear vídeos tes que exporte cales son os obxectivos desta nova canle na túa estratexia de márketing. Levar tráfico á túa web, mellorar o branding, gañar persoas seguidoras ou mesmo monetizar a canle son exemplos de obxectivos moi diversos que poden modificar completamente a nosa estratexia.\nCal é a nosa audiencia ou persoas que forman o noso público obxectivo? Ningún contido vai alcanzar os obxectivos establecidos previamente sen coñecer os gustos da audiencia. Por iso, antes de poñernos a optimizar a nosa canle de Youtube, afinar o SEO, etc. é fundamental coñecer o noso nicho de negocio e as persoas que o integran: estuda á competencia, participa na comunidade e selecciona un sector concreto segundo as tendencias actuais. Se fiel a el, unha canle de Youtube que trate temas diversos ou sen un fío condutor dividirá á súa audiencia e non conseguirá os seus obxectivos.\nSEO e palabras clave, dous vellos coñecidos\nComo diciamos ao principio, Youtube non é só unha plataforma de vídeo, senón tamén un potente motor de procura. Isto implica que as palabras clave son importantes e, en consecuencia, deberiamos comezar a expor a nosa estratexia de vídeo márketing analizando e investigando as keywords que definirán a temática da nosa canle en relación ao nicho que vaiamos traballar.\nDo mesmo xeito que ocorre coas imaxes, os motores de procura non poden indexar o contido en vídeo, pero si as etiquetas e os elementos de texto que o acompañan. Isto converte ao título na etiqueta máis importante á hora de implementar a nosa estratexia SEO. As persoas usuarias buscan e atopan o contido en Youtube tomando como referencia principal o título.\nO segundo aspecto ao que temos que prestar atención é a descrición. Debemos aproveitar este campo para incluír as nosas keywords principais e tamén as secundarias ou contextuais (variantes, sinónimos, grupos de palabras…) que poidan axudar na nosa estratexia.\nAdemais do título e a descrición, as etiquetas xogan un papel importante en Youtube. Serían algo así como os hashtags das redes sociais, organizadoras de contido por temáticas que complementan a información ao buscador. Aínda que depende de múltiples factores, recomendamos utilizar unhas 5 ou 6 etiquetas tendo en conta as palabras clave, temas e nicho de mercado.\nOptimiza a túa canle de Youtube\nTras seleccionar as palabras clave coas que imos traballar e xa sabendo como e onde implementalas, deixámosvos con algúns aspectos para optimizar para sacarlle o máximo rendemento á nosa estratexia de vídeo márketing en Youtube:\nSe temos un blog ou unha web (ou mesmo dentro dun post en redes sociais) é importante escribir contidos relacionados coa temática e as keywords desenvolvidas para o vídeo en cuestión e incrustar este no mesmo artigo. Axudará moito a posicionalo e dará visitas á nosa canle de Youtube.\nAs tarxetas son un formato ideado para promocionar a túa canle dentro dun vídeo, pero tamén outros vídeos relacionados que xa estean publicados ou mesmo ligazóns a recursos que formen parte da túa estratexia dixital. Poden verse en escritorio e móbiles e podemos poñer ata cinco nun só vídeo.\nURL personalizada: con 100 persoas subscritoras na nosa canle, Youtube permite agregar unha dirección personalizada ao mesmo. Ademais do nome de marca, podería ser interesante incluír algunha palabra chave que nos posicione nun nicho concreto.\nUsa miniaturas como imaxe de presentación das túas pezas. Este punto é dos máis sinxelos de optimizar e pode marcar a diferenza. Pensa nas miniaturas como no escaparate dunha tenda ou a portada dun libro e xoga con deseños atractivos e que sigan as directrices de marca.\nMonitoriza a actividade e estuda datos e estatísticas da túa canle con Youtube Analytics, a ferramenta de análise propia da plataforma. Detecta puntos fortes, mellora os contidos e aprende para mellorar ou modificar a túa estratexia se fose necesario.\nA elaboración dunha estratexia de vídeo márketing é unha boa opción para alcanzar ás persoas que forman o público obxectivo dunha marca ou negocio e interactuar con estas. Polo que, se necesitas axuda no proceso de creación da mesma, non dubides en contactarnos!


Xullo 2019 | Dame Un Toke\nInicio » Noticias » Xullo 2019\nA zona “camper” do Gulliver Fest de Narón ampliarase ata ofrecer un máximo de 130 prazas\nEsta fin de semana, de venres a domingo, celebrarase na área recreativa de Pedroso a primeira edición do festival da cultura viaxeira Gulliver Fest. O Concello de Narón e a asociación FurgoGalicia organizan esta cita, cunha programación dirixida a públicos de tódalas idades e cunha zona “camper” para estacionar furgonetas e vehículos durante os días do festival.\nUnha decena de persoas contarán as súas experiencias viaxeiras polo mundo nas Pechakucha do Gulliver Fest de Narón\nO festival da cultura viaxeira Gulliver Fest que se celebrará do 2 ao 4 de agosto na área recreativa de Pedroso, conta xa cun total de 91 inscritos –das 120 prazas ofertadas-, e dos que dez participarán nas sesións de Pechakucha. O Concello organiza a primeira edición deste evento en colaboración coa asociación FurgoGalicia e a maiores das persoas inscritas para acampar na zona, poderán desfrutar da programación dos tres días todos aqueles que o desexen.\nO Gulliver Fest organizado polo Concello en colaboración coa asociación FurgoGalicia conta xa con máis de setenta inscritos\nA primeira edición do festival da cultura viaxeira Gulliver Fest conta xa con máis de setenta inscritos para a cita, que terá lugar os días 2, 3 e 4 de agosto na área recreativa de Pedroso. O Concello organiza este evento en colaboración coa asociación FurgoGalicia co obxectivo de impulsar unha proposta novidosa non só na cidade, senón tamén na comarca e en Galicia –tal e como está plantexada- e para a que aínda quedan as últimas prazas dispoñibles, ao estar o aforo limitado a un total de 120 plazas de acampada, podendo asistir ás actividades e\nA vintena de mozas e mozos de Narón que participan no campamento municipal Vive o verán realizaron esta mañá a Ruta dos Muíños.\nConvocadas as prazas para colaboradores bolseiros na residencias de Xuventude e nas de Educación\nPublícase a convocatoria das prazas de persoas colaboradoras bolseiras tanto nas Residencias de Xuventude como nas Residencias de Educación. DOG do 5 de xullo de 2019.\nA Dirección Xeral de Xuventude, Participación e Voluntariado convoca prazas para persoas colaboradoras-bolseiras nas residencias xuvenís e de educación dependentes da Consellería de Política Social para o curso académico 2019/2020.\nConsulta as os requisitos e bases nos seguintes enlaces:\nAxudas á mocidade para a adquisición de vivenda nos centros históricos\nO Instituto Galego da Vivenda e Solo convoca axudas á mocidade para a adquisición de vivenda nos centros históricos.\nO Concello amplía o prazo de solicitude de axudas para material didáctico e comedores escolares no curso 2019-2020\nO Concello ampliará ata o vindeiro 11 de xullo –incluído- o prazo para que as familias con fillos e fillas en idade escolar soliciten as axudas municipais para material didáctico e escolar para alumnado de centros públicos ou concertados e de comedor para centros concertados no curso académico 2019-2020. Esta convocatoria pública aprobouse o pasado 20 de maio, se ben agora se amplía o prazo de presentación das solicitudes.


Galicia, distinguida como a Comunidade "coa actividade sanitaria máis innovadora" | EsGalicia\nA nosa terra destaca no uso das tecnoloxías da información aplicadas a todo o proceso de vixilancia, vacinación e atención sanitaria á covid\nNew Medical Economics, revista especializada no sector sanitario, acaba de distinguir a Galicia como a Comunidade Autónoma con actividade sanitaria máis innovadora, tras o reconto de votos dos lectores e do Consello Editorial.\nGalicia destacou este ano no uso das tecnoloxías da información aplicadas a todo o proceso de vixilancia, vacinación e atención sanitaria á covid, na implantación de procesos de teleasistencia e abrindo novas canles de atención sanitaria á cidadanía a través da app SergasMobil (videoconferencia, tarxeta sanitaria virtual ou o acceso aos certificados europeos de vacinación).\nAdemais, a inclusión da cirurxía avanzada robótica nas sete áreas sanitarias supuxo, tamén, un salto cualitativo. Ao mesmo, o Sergas foi o primeiro servizo publico sanitario de España en poñer ao dispor dos pacientes a tecnologia HIFU para o tratamento dos tremores xerados por diferentes patoloxías, como é o caso do parkinson. Xunto ao anterior, o departamento sanitario galego seguiu apostando polos procesos de compra pública innovadora para mellorar os servizos asistenciais.\nSinalar que New Medical Economics outorga os seus premios a investigadores, compañías e administracións que contribúan, de forma significativa, ao desenvolvemento da Biomedicina e as Ciencias da Saúde en España, e que manteñan unha actividade investigadora, innovadora, de xestión e de atención ao paciente.


Onde abortar? | Galicia Digital\nA escola da vida: Onde abortar?\nEspaña é diferente, dicíase antes cando se nos comparaba cos países do resto do noso contorno. Pero esta máxima podería ser aplicada agora, aínda que habería que pórlle a apostila "e, dentro dela, cada comunidade tamén". Para mostra un botón: a recentemente inaugurada Lei Orgánica 2/2010 de saúde sexual e reprodutiva e da interrupción voluntaria do embarazo, popularmente coñecida como Lei do aborto ou lei de prazos.\nCando o Parlamento do Estado lexisla, faino polo seu poder de arbitrar decisións sobre algún aspecto concreto para normalizar a súa situación en todo o seu territorio. E aquí é onde as cousas non parecen ser como deberían ser. Así, ante a mencionada lei, saíron varias voces discrepantes, argumentando explicacións tan peregrinas como que será para o Estado pero non para a súa comunidade. As fórmulas manexadas para refutar a maior foron desde a desobediencia institucional, caso de Murcia, en que o seu máximo representante dixo que alí non se vai aplicar, ata o de Navarra, en que o seu presidente suxeriu que vai pagarlles ás mulleres que desexen interromper o seu embarazo para que o fagan fóra do seu territorio. Pero o maior órdago protagonizouno o Partido Popular, presentando un recurso ante o Tribunal Constitucional.\nTodo isto é un pouco desconcertante que ocorra nun Estado de Dereito no que os seus representantes deben acatar as leis. Que cultura democrática teñen os nosos representantes para ir en contra das decisións parlamentarias? Estamos nunha ditadura bananeira?, ou aínda o que é peor: quedan partidos que confunden a política coa relixión ou o que é o mesmo as leis sociais como os preceptos relixiosos.\nO que é pecado nunha relixión non ten por que ser un valor moral dentro dunha sociedade. Polo tanto, o que poden considerar pecado para os seus fregueses os dogmas relixiosos non teñen por que ser delitos nunha sociedade plural rexida polos seus valores democraticamente elixidos. Mesturar ambas as dúas cousas é non saber onde están os límites entre a moral civil e a moral relixiosa.\nSe nos achegamos a outras cuestións, non obstante, as formulacións parecen cambiar radicalmente. E senón, por que entón os populares se opoñen a que algunhas mulleres leven o seu burka se a súa relixión non llelo prohibe?


Axendas orixinais para a volta ao colexio | Creatividades en liña\nSetembro é un mes de comezos e novas resolucións. Unímonos ao ximnasio, propoñemos beber máis auga, novos proxectos, etc. O que todos coñecemos como o famoso regreso á escola.\nNovo mes, novas resolucións e nova axenda. Hai un dito que di: "É mellor un lápis curto que unha longa memoria", polo que será necesaria unha axenda onde anotar todos os novos proxectos e que nos axude a organizar o noso día a día.\nPero as axendas non teñen por que ser aburridas nin serias. Tráiovos unha serie de axendas orixinais para volver á escola!\nA axenda de puta freelance: obra de estudo de deseño Follas modernas se trata "Unha arma de destrución máis IVE" como eles mesmos indican, é un bo caderno para desprenderse. E non me estraña, ninguén dixo que ser autónomo fose doado.\nModern Village: Se queres darlle un toque de ironía ao colexio esta é a túa axenda. Con divertidas ilustracións de problemas cotiáns con moito humor.\nO veciño loiro: Se es un amante do brillo e o brillo, teño a túa axenda. O seu lema «+ Brillibrilli - drama» Fará máis levadeiro volver á escola.\nAxenda do Horóscopo Negro: Se es un amante das estrelas e do universo, aquí che traio a túa axenda. Nel poderás descubrir todo o que o universo ten para ti.\nSeñor marabilloso: o rei da papelería. Non só tes unha axenda, senón 8 axendas de diferentes modelos para escoller. Engade cor, boas vibracións e enerxía positiva ao teu día a día.\nCon estas 5 axendas, volver á escola será moito máis doado. Agora non hai escusa para non cumprir os teus propósitos e non estar a tempo para todas as túas citas. Entón, cando acompañes ao teu fillo a mercar todo o material escolar, compra dúas axendas, unha para el e outra para ti.\nCamiño completo ao artigo: Creativos en liña » xeral » Axendas orixinais para a volta ao colexio


Un ano máis desde a BBS celebramos que para nós todos os meses son meses dos libros, que nos gusta ler, que nos gusta contar e que nos conten, que nos gusta a nosa biblioteca, que temos motivos para celebrar os días do libro.\nEste ano botamos a andar o noso mes dos libros o vindeiro luns 12 conmemorando o nacemento de Hans Christian Andersen. O Día Internacional do Libro Infantil é o 2 de abril pero como foi festivo a celebración trasladouse para o luns que vén.\nNós somos unha das bibliotecas que aparecemos na parte de atrás deste cartel pois nos sumamos ás propostas da Organización Española para o Libro Infantil (OEPLI) e a Asociación Galega do Libro Infantil e Xuvenil (GÁLIX) para conmemorar este día. Coma nós bibliotecas de moitos lugares do mundo organizarán actividades co libro infantil coma protagonista.\nComentarios (0) - Categoría: Xeral - Publicado o 10-04-2010 01:19


A Xunta de Goberno do Concello de Nigrán aprobou o pasado 12 de agosto a licenza municipal das obras de SNOP Estampación S.A. para ampliar a súa nave industrial instalada en Porto do Molle dende o ano 2011, cando foi a primeira en chegar ao polígono. A firma gala dedicada aos compoñentes metálicos para a automoción ocupa unha parcela de 28,913,18 metros cadrados cunha superficie construída de 11,000 m2 aos que agora engadirá outros 5,954,04 m2 . Esta nova obra suporá unha inversión de 1,531,363 euros e significará a creación de máis empregos, xa que a previsión da empresa é chegar aos 160 postos de traballo.\n"É unha moi boa nova porque significa que Porto do Molle segue crecendo a un ritmo imparable, hai so unha semana visitabamos as obras da ITV que suporán a creación de vinte empregos máis e a realidade é que este ano se formalizaron a venta de seis parcelas, moito máis que nos anos anteriores", suliña Juan González, alcalde de Nigrán.\nAs novas vendas supoñen unha superficie de 10.661 m2 e, ademais, está comprometida outra de 20.000 m2 para Industrias Delta. "Unha diferenza grande cos datos previos, xa que entre 2011 e 2015 adxudicáronse 97.000 m2 en áreas cualificadas como industrial e comercial"sinalan.\nEn réxime de aluguer, nas 40 naves bioclimáticas actualmente xa desenrolan a súa actividade outras 20 firmas. Así, o número de empresas arrendatarias e propietarias de Porto do Molle é de 76, das cales 65 xa se atopan instaladas e xerando 517 empregos efectivos e outras 11 están en proceso de instalación e se prevé que den traballo a 231 personas máis.\nA multinacional Snop naceu en 1960 nun pequeno taller de Francia da man de Michael Pinaire e foi pioneira en Porto do Molle adquirindo a súa parcela no ano 2011 e finalizando ás obras de construción da planta en apenas 11 meses. Ademais de en Nigrán, dentro de España Snop ten presenza en Barcelona e a súa chegada ao municipio se debe ao contrato que ten en vigor con PSA para subministrarlle perfiles metálicos en exclusiva para diferentes modelos. Ademais, Snop proporciona material a outras firmas de toda a península, como Mercedes en Vitoria.


Portos de Galicia inicia os traballos de reparación da cuberta da Lonxa de Sada\nPortos de Galicia inviste máis de 40.000 euros nesta actuación, que conta cun prazo de execución de catro meses\nSada (A Coruña), 8 de xuño de 2021.- A Consellería do Mar, a través de Portos de Galicia, vén de iniciar as obras de reposición da cuberta da lonxa vella do peirao do municipio coruñés de Sada, que na actualidade se utiliza como nave de redes. Así o trasladou esta mañá a presidenta do ente público, Susana Lenguas, nunha visita á zona.\nSusana Lenguas explicou que se trata dunha actuación de mellora das condicións do sector profesional de Sada na que Portos de Galicia inviste máis de 40.000 euros e que pon ademais en valor o edificio que conta con protección patrimonial. Os traballos comezaron a semana pasada e contan cun prazo de execución de catro meses.\nAs obras consisten na reposición da cuberta que afecta á nave sur da lonxa, formada por dúas naves comunicadas por un corredor interior. Esta zona presenta filtracións de auga, humidades e acumulación de vexetación, entre outras deficiencias polo que será substituída. O material a empregar na reposición así como as actuacións complementarias de recollida e baixada de augas pluviais suporán unha mellora substancial da calidade e duración da nova cuberta e conserva o patrimonio portuario.\nTravesía Náutica Xacobea Sail the way\nDurante a súa visita a Sada, a presidenta de Portos de Galicia mantivo tamén un encontro coas directivas dos dous portos deportivos da localidade para ultimar os detalles da próxima chegada a Sada da Travesía Náutica Xacobea Sail the way, que chegará a localidade o vindeiro domingo 13 de xuño para continuar cara a Santiago de Compostela o 14.\nTrátase dunha peregrinación náutica que percorre o Camiño por mar a vela entre Ribadeo e Padrón, organizada polas tres asociacións de náutica de Galicia -Marinas de Galicia, Northmarinas e Asnauga- coa colaboración de Portos e Turismo de Galicia. Na mesma xornada do domingo a travesía visitará tamén o porto de Ares.\nO obxectivo desta iniciativa é promocionar o Camiño por mar como destino turístico de navegantes nacionais e internacionais, dando a coñecer as características do conxunto do sistema náutico galego. Os interesados en sumarse á peregrinación poden atopar toda a información na web www.guianauticadegalicia.gal.\nAs etapas previstas, ás que poden sumarse todos os afeccionados á náutica sen inscrición previa serán: 11 de xuño, Ribadeo-Viveiro; 13 de xuño, Viveiro-Sada/Ares; 14 xuño, Ares/Sada- A Coruña; 15 xuño, A Coruña-Camariñas-Muxía; 16 de xuño, Muxía-Muros; 17 de xuño, Muros-Portosín-Cabo de Cruz; 18 de Xuño, Cabo de Cruz-Vilagarcía-Padrón, para rematar o 19 de xuño cunha peregrinación a pé entre Padrón e Santiago.


O novo sistema de recollida de lixo en Pontevedra reducirá o custe á metade cunha reciclaxe do 70% - Praza Pública\nAs taxas de reciclaxe e recuperación en Galicia están moi por debaixo do esixido pola UE CC-BY Sili(k)\nPontevedra porá en marcha nos vindeiros meses -no prazo dun ano, segundo o Concello- un novo sistema de recollida do lixo, baseado na mellora da separación en orixe e na participación cidadá. O obxectivo, ademais dos beneficios medioambientais, é acadar unha redución no custe do servizo e, polo tanto, na taxa que pagan os e as veciñas. Un informe económico realizado pola Deputación calcula que o aforro podería chegar ao 50% do prezo actual, sempre que se acade unha taxa de reciclaxe do 70%.\nNa actualidade, en Pontevedra, estase a reciclar ao redor do 8% de todos os residuos, unha cifra semellante á que se rexistra noutros lugares de Galicia. A parte máis importante de todos os residuos xerados nas vivendas corresponde á parte orgánica, que nos concellos adheridos a Sogama e sen plans ou infraestruturas de compostaxe, non se recicla. A partir do ano 2020 a Unión Europea esixirá a todos os estados membros a reciclaxe, cando menos, do 50% de todos os seus residuos. Actualmente en Galicia tan só o 15% dos residuos se recollen de forma separada.\nPontevedra dividirase en tres zonas, con tratamentos diferentes para os restos orgánicos: primeiro, na zona rural, cada vivenda unifamiliar contará cun composteiro para o tratamento destes residuos\nPontevedra dividirase en tres zonas, con tratamentos diferentes para os restos orgánicos: primeiro, na zona rural, cada vivenda unifamiliar contará cun composteiro para o tratamento destes residuos; non haberá unha recollida específica do colector verde, si dos específicos -cartón, vidro, fracción seca-. Segundo, nos barrios de A Parda, Salgueiriños, Gorgullón e Monte Porreiro instalaranse composteiros colectivos. E, terceiro, no centro urbano realizarase unha recollida separada da materia orgánica. Ademais, tamén se contempla manter a recollida dos grandes produtores (supermercados, almacéns…) e dos produtores singulares. O Concello de Pontevedra, que ofrecerá asesoramento técnico, estaría en condicións de comezar a implantar este novo sistema de recollida e tratamento de residuos a partir dos meses de abril ou maio, e ter completado todo o municipio no prazo dun ano.\nOs técnicos provinciais analizaron todos os sistemas de recollida e tratamento de residuos coñecidos, recomendando para Pontevedra este modelo mixto, que ao duplicar o sistema encarece os custes fixos pero que a partir dunha taxa de reciclaxe do 50% comeza a ofecer un importante aforro. Se na actualidade o sistema en Pontevedra ten un custe de case 200 euros por tonelada, cunha reciclaxe do 50% o custe será de 170 euros, e se se acada o 70% o prezo roldará os 118 euros por tonelada de residuos tratados. O estudo da Deputación conclúe que "o caro que é o servizo actual, no que o Concello envía todos os seus residuos a Sogama para seren incinerados".\nSe na actualidade o sistema en Pontevedra ten un custe de case 200 euros por tonelada, cunha reciclaxe do 50% o custe será de 170 euros, e se se acada o 70% o prezo roldará os 118 euros\nNo último ano ADEGA e o Concello de San Sadurniño levaron a cabo no concello ferrolterrán un programa experimental de recollida de lixo "porta a porta" polas casas, acompañado de compostaxe dos residuos orgánicos, que permitiu reducir os residuos enviados a SOGAMA nun 57%, co conseguinte aforro económico.\nO asesor de residuos da Deputación, Carlos Pérez, destaca que o modelo proposto para Pontevedra ten semellanzas co existente no occidente de Navarra e en Guipúscoa no referido á existencia de composteiros individual e comunitario, e co modelo austríaco na planta de compost. O actual contrato de tratamento de residuos que Pontevedra mantén con Sogama vence en xuño de 2017 e nese momento o Concello deberá decidir a súa renovación ou non, podendo optar por un modelo alternativo no que a compostaxe (a través de composteiros individuais e colectivos e da proxectada planta comarcal de compost) e a reciclaxe terán un papel protagonista.\nCarlos Pérez: “Cando alguén di que volvemos ao pasado, no sentido de retorno do orgánico á terra, pechando o ciclo de CO2, pois ten toda a razón"\nEste martes, o voceiro local do Partido Popular, Jacobo Moreira, criticou o novo sistema de recollida de lixo anunciado polo Goberno municipal, afirmando que a decisión constitúe unha "volta ao pasado" e a que "cada un esparexa o lixo na súa leira". Moreira espetou que "imos volver a ter un porco na casa para que coma os restos". As súas palabras foron respondidas de inmediato polo técnico provincial, Carlos Pérez, que afirmou que “cando alguén di que volvemos ao pasado, no sentido de retorno do orgánico á terra, pechando o ciclo de CO2, pois ten toda a razón" e que "cando di que volvemos ao pasado, no sentido de rexeitar solucións tecnolóxicas superfluas que só buscan un mecanicismo innecesario, pois o sistema non as necesita, pois tamén ten razón”.\nCo modelo proposto haberá unha moi importante "redución do percorrido de lixo"\nPérez explicou que o novo sistema busca "recuperar os bos modos operativos do pasado e introducir elementos de racionalización, no sentido de que é incoherente levar a un só punto un residuo que se produce de forma atomizada e dispersa”, destacando que co modelo proposto haberá unha moi importante "redución do percorrido de lixo con respecto ao escenario actual", diminuíndo a pegada ecolóxica deste proceso. Pérez engadiu que, tras analizar os modelos en marcha noutros territorios e todas as actuais posibilidades tecnolóxicas "chegamos á conclusión de que o orgánico é o único lixo que podemos tratar, porque é o único susceptible de ser tratado en baixa tecnoloxía con garantías tecnolóxicas, sanitarias e ambientais”.\nCamión do lixo en Vigo CC-BY-SA Iván PC


| Venres, 10 de Xullo de 2020, 13:17\nO delegado do Goberno da Generalitat en Lleida, Ramon Farré, e a xerente de rexións sanitarias en Lleida, Divina Farreny, mostráronse moi preocupados nunha comparecencia polo rebrote que se está producindo en Lleida e explicaron que, sobre todo os mozos, deben extremar a precaución. "A incidencia acumulada máis alta foi no grupo de poboación de 15 a 29 anos", sinalou Farreny.\nHospital de campaña para atender a enfermos de coronavirus xunto ao Hospital Universitario Arnau de Vilanova de Lleida, capital da comarca do Segrià, en Lleida\nDesde a Generalitat explicaron que nestes momentos hai 280 casos no Segrià e máis de 300 casos en Lleida e que a previsión é que aumenten os próximos días e por tanto a situación aínda se complicará máis durante os próximos días.\nRamon Farré asegurou que os casos en Lleida seguen crecendo e anunciou que "é esencial conter o virus reducindo a mobilidade".\n"Os casos seguen crecendo e a poboación nova debe controlarse", pediron desde a Generalitat, xa que son o grupo entre o que hai máis casos novos de coronavirus. Ademais, Farré explicou que o confinamento ...


O rexistro é unha unidade administrativa onde se deixa constancia da documentación presentada polos particulares.\n•\tVerifica-lo cumprimiento de prazos.\n•\tRealizar un seguimento da documentación.\n•\tVerificar se se respecta a orde de incoación na tramitación dos procedementos.\nNo Concello existe o sistema de Xanela Única que permite ós administrados presentar documentos dirixidos a calquera órgano da Administración autonómica, así como consultas sobre o estado de tramitación de procedementos das Comunidades Autónomas. As posibilidades son estas:\n•\tRexistro xeral de documentos, solicitudes ou comunicacións dirixidas a calquera órgano da Administración autonómica de Galicia, cos efectos previstos no artigo 38.4ºb/ da Lei 30/1992, do 26 de novembro, de réxime xurídico de administracións públicas e do procedemento administrativo. (Rematado o trámite de rexistro, daráselles traslado dos escritos, solicitudes e comunicacións ós seus destinatarios sen dilación e directamente).\n•\tInformación xeral da Administración autonómica de Galicia.\n•\tInformación particular sobre aqueles expedientes administrativos tramitados por instancia de parte perante a Administración autonómica de Galicia, nos que o solicitante sexa interesado, nos termos establecidos na lei.\n•\tAcceso ó rexistro xeral de contratistas da Comunidade Autónoma.\nDe igual xeito, e en virtude dun convenio subscrito entre o Concello e o Ministerio de Administracións Públicas, tamén poderán presentarse no Rexistro Xeral do Concello de Vilagarcía de Arousa, os escritos, solicitudes ou comunicacións dirixidos a calquera órgano da Administración do Estado, cos efectos previstos no artigo 38.4ºb/ da Lei 30/1992, do 26 de novembro, de réxime xurídico de administracións públicas e do procedemento administrativo.\nAs solicitudes que se presenten no rexistro deben conter os siguientes datos:\n•\tÓrgano ó que se dirixe.\n•\tNome e apelidos do interesado, e no seu caso da persoa que o represente, así como a identificación do medio preferente ou do lugar que se sinale a efectos de notificación.\n•\tFeitos, razóns e peticións en que se concrete.\n•\tLugar e data.\n•\tSinatura do solicitante.\nNo Rexistro Xeral do Concello. Unha vez rexistrada a documentación, esta pasa ó departamento que corresponda.


En breve tamén poderás transmitir vídeo en WhatsApp | Novidades sobre gadgets\nSe só hai uns días os desenvolvedores de WhatsApp actualizou a coñecida aplicación para ofrecer a todos os usuarios a ansiada función que permite facer videochamadas, agora, demostrando unha vez máis que o vídeo converteuse no formato preferido de toda a comunidade, anuncian que moi pronto teremos a posibilidade de consome vídeo en streaming.\nSen dúbida, esta é unha noticia máis que interesante xa que, grazas a esta nova funcionalidade, todos os usuarios que usan WhatsApp poderán reproducir todo tipo de contido de vídeo sen ter que descargalo previamente, como temos que facer ata agora. Grazas a isto podemos aforrar moito espazo de almacenamento no noso teléfono intelixente.\nWhatsApp proba a opción de reprodución de vídeo en streaming na súa última versión beta.\nEsta noticia foi publicada por varios medios bastante relevantes da India onde, ao parecer, a aplicación da súa rexión está en fase de probas para optimizar esta nova funcionalidade. Como detalle, dille que só está dispoñible en versión beta 2.16.365 da aplicación WhatsApp para androide. Polo momento non se sabe cando tamén comezará a estar operativo en iOS.\nComo podes ver na imaxe ao comezo da publicación ampliada, con esta nova funcionalidade, ademais de aparecer o botón de descarga, tamén atopamos unha icona Xogar no centro do vídeo para acceder ao reprodución en streaming. Mentres vemos o contido, na barra inferior o sistema móstranos a cantidade do vídeo cargado e cando remata a visualización pódese reproducir de novo.\nMáis información: O alma de Android\nCamiño completo ao artigo: Novidades sobre gadgets » xeral » software » En breve tamén poderás transmitir vídeos en WhatsApp


A Ribeira Sacra luciu a mellor das súas caras na Feira Internacional de Turismo Fitur 2016 – EnComún\nA Ribeira Sacra luciu a mellor das súas caras na Feira Internacional de Turismo Fitur 2016\n•O Consorcio de Turismo Ribeira Sacra presentou a súa iniciativa «Un toque de color», na que están integrados os 21 murais realizados en espazos abandoados ou en deterioro para a súa recuperación a través das cores e da creatividade\nA directora xeral de Turismo de Galicia, Nava Castro, durante a presentación do spot sobre o proxecto do Consorcio «Un toque de color en Ribeira Sacra», o pasado 21 de xaneiro en Fitur. (Foto: CTRS).\n• A Ribeira Sacra estivo presente, por oitavo ano consecutivo, na Feira Internacional de Turismo (Fitur), celebrada do 20 ao 24 de xaneiro nas instalacións do IFEMA en Madrid.\nPROXECTO PIONEIRO NO ÁMBITO RURAL GALEGO\nEsta cita, unha das máis relevantes no sector turístico mundial, serviu para presentar o proxecto «Un toque de color», centrado na realización de 21 murais exteriores que impulsou o Consorcio de Turismo Ribeira Sacra nos últimos meses, para recuperar espazos abandoados ou deteriorados da paisaxe urbana nos municipios que integran esta entidade. A presentación deste proxecto, pioneiro no rural de Galicia, tivo lugar na tarde do día 21, e correu a cargo do presidente do Consorcio de Turismo Ribeira Sacra, Luis Fernández Guitián e a directora de Turismo de Galicia, Nava Castro, acompañados polo deputado delegado da Área de Promoción do Territorio e Turismo da Deputación de Lugo, Eduardo Vidal; o alcalde de Monforte de Lemos, José Tomé; o xerente do INORDE en representación da Deputación de Ourense, José Manuel Rodríguez; e a delegada da Xunta en Lugo, Raquel Arias. Tamén estivo presente neste evento o expresidente do Consorcio, Juan Carlos Armesto.\nLOITA CONTRA O «FEÍSMO» PARA RECUPERAR A BELEZA DAS NOSAS PAISAXES\nNa presentación do proxecto «Un toque de color en Ribeira Sacra», Luis Fernández Guitián lembrou que os distintivos desta zona son o viño e a paisaxe, elemento que definiu como «a palabra beleza feita paraxe». O presidente do Consorcio suliñou que este valor outorgado pola naturaleza pode verse alterado pola accióin humana, concretada no afamado «feísmo» cos seus muros deteriorados ou edificacións sen rematar. Para poñer remedio a esta situación, e en paralelo á tramitación da solicitude da candidatura da Ribeira Sacra a Patrimonio da Humanidade, dende o Consorcio impulsaron o proxecto «Un toque de color en Ribeira Sacra». Este proxecto entendía os desperfectos arquitectónicos como «lenzos en branco» onde realizar obras pictóricas de gran tamaño. Guitián explicou que estes murais, un en cada municipio do Consorcio «invertirían a cara dese feísmo e pasarían a converterse nun atractivo turístico máis, e nunha guía ilustrada do noso patrimonio material e inmaterial».\nO presidente do Consorcio de Turismo Ribeira Sacra, Luis Fernández Guitián, durante a súa intervención en Fitur, acompañado polo alcalde de Monforte, José Tomé, entre outras autoridades. (Foto: CTRS).\nOS MURAIS RECOLLEN DESDE LENDAS LOCAIS A OFICIOS TRADICIONAIS\nO proxecto, do que aínda quedan por materializar os murais de Monforte, Bóveda e Xunqueira de Espadanedo por motivos meteorolóxicos, levouse a cabo coa colaboración da empresa Cestola na Cachola e do artista ourensán Abraham Caride, que se encargaron da realización dos murais. A temática das súas creacións estivo relacionada con lendas e tradicións locais, os Camiños a Santiago, antigos oficios, homenaxes, paisaxe e elementos do noso patrimonio.\nOs responsables do Consorcio de Turismo amosaron a súa «satisfacción» pola acollida deste proxecto, que espertou a curiosidade de profesionais e medios de comunicación acreditados en Fitur, ademais de recoller numerosas felicitacións.\nPRESENTACIÓN DO PROGRAMA DE COMERCIALIZACIÓN «REGALA RIBEIRA SACRA» A AXENTES E MEDIOS\nAdemais, dende o Consorcio de Turismo promoveron en Fitur, por segundo ano consecutivo, o programa de comercialización «Regala Ribeira Sacra». Os responsables do Consorcio mantiveron encontros cos diversos axentes de viaxe, e tamén con revistas e portais dixitais especializados, así como televisións.•\nPeruchela leva o Entroido en imaxes ao Círculo Saviñao


Á venda xa as entradas para a Mostra de Teatro Clásico - Xornal de Lugo " />\n• 20 Xaneiro, 2018\nConcello de LugoculturaentradasMostra de Teatro Clásico\nO Concello de Lugo vén de poñer xa á venda as localidades para gozar da XVIII Mostra de Teatro Clásico arrincará o xoves, 1 de febreiro con La Comedia de Las Mentiras. A obra de Plauto serve para confeccionar unha divertida historia de enredo, dirixida por Pep Anton Gómez, e que protagonizan actores da talla de Pepón Nieto, María Barranco, Canco Rodríguez, Paco Tous e Angy Fernández. Esta comedia de gran expectación, sigue as aventuras e desventuras de Hipólita e Leónidas, irmáns dispostos a mentir para poder vivir os seus respectivos amores, incluído o seu estrito pai. Nunha das viaxes de seu pai, onde quedan ao coidado da súa tía, terán lugar distintos acontecementos que deben coñecer as persoas espectadoras.\nAs entradas para a obra e a mostra poden adquirirse en www.entradaslugo.es, na Oficina Municipal de Turismo ata\ntres horas antes do comezo de cada función, e no Auditorio Municipal Gustavo Freire o día da función. Os bonos están dispoñibles ata o 30 de xaneiro .\nO Concello mantén o prezo das entradas, a 10 euros por espectáculo na zona A e 8 na B, cun desconto do 20% para persoas no paro, menores de 30 anos, pensionistas e integrantes da Asociación de Actores e Actrices de Galicia. O bono custa 35 euros e os monólogos, 5 euros.\nTodas as obras e monólogos empezarán a partires das 20.30 horas e a mostra alongarase todo o mes de febreiro e ata o 3 de marzo. A maiores da programación habitual de obras e monólogos, este ano terá lugar un encontro con Rodrigo Arribas, director da obra El Rufián Dichoso, o 23 de febreiro no auditorio do Vello Cárcere, e dúas intervencións na rúa, ao fondo da Praza Maior, ás 12:00 horas, a cargo de Espazo Artístico 10 e Os\nPalimoquiños. Interpretarán Quen ocupa esa cadeira? Atopémonos con Shakespeare.


O proxecto Nós levará a nosa lingua ao mundo dixital da man da intelixencia artificial - Código Cero - Diario Tecnolóxico de Galicia\nO presidente da Xunta presentou hoxe o proxecto Nós: Intelixencia artificial ao servizo da lingua galega, que permitirá aos cidadáns interactuar en galego no mundo dixital ao mesmo nivel que os falantes doutras linguas. Feijóo subliñou que esta iniciativa permitirá xerar e compilar unha ampla variedade de recursos lingüísticos dixitais de calidade en galego, que serán gratuítos e en código aberto, de forma que poidan ser utilizados tanto por empresas como por institucións. O presidente asegurou que «aspiramos a lograr que os falantes poidan usar o galego con normalidade en todo tipo de dispositivos tales como: asistentes de voz, sistemas de recoñecemento da fala ou tradutores de alta calidade».\nEste proxecto favorecerá a creación dun ecosistema de empresas tecnolóxicas que fará posible o desenvolvemento destes obxectivos. Entre as ferramentas que se desenvolverán figuran: un sintetizador de voz, permitindo a terceiros incluír nos seus produtos voces artificiais de alta calidade en galego, podendo escoller xénero, idade, etc; un recoñecedor de fala, posibilitando a interacción persoa-máquina ou a subtitulación automática; e un xerador de lingua natural, convertendo datos estruturados en oracións en galego, tanto textuais como orais.\nTamén crearase un sistema de diálogo xenérico, é dicir, un axente conversacional textual en galego de carácter xeral, que poderá ser adaptado a dominios específicos por terceiros; un sistema de resposta a preguntas, tanto a través de texto como de voz; un tradutor automático a outras linguas e viceversa, con entrada textual ou por voz; e un sistema de corrección lingüística automática, tanto ortográfica como léxica e gramatical.\nO proxecto Nós será tamén un proxecto importante en termos de arrastre económico. Non en van, estímase un investimento inicial público de 15,5 millóns de euros, «o maior investimento directo na promoción do galego de toda a nosa historia», segundo comentou Feijóo; e unha mobilización de máis de 45 millóns de euros privados, a través dos novos produtos tecnolóxicos. O presidente tamén quixo destacar que « estamos a falar dun proxecto de país pensado a curto, medio e longo prazos que recolle o espírito da Xeración Nós que defenderon que o galego non podía quedar excluído de ningún ámbito de traballo», reiterando o compromiso da Xunta coa transformación dixital. Unha aposta reflectida na Estratexia Dixital 2030 ou no acordo asinado coas tres universidades para poñer en marcha dúas titulacións (grao e mestrado) en Intelixencia artificial.


154 persoas recibiron asistencia da Asociación contra o Cancro en Cerdedo-Cotobade durante 2020 - Pontevedra Viva\nTelmo Crespo, da AECC, e Jorge Cubela, alcalde de Cerdedo-Cotobade\nLuns 6 de Decembro, 2021 ás 13:26 do Luns 6 de Decembro, 2021\nJorge Cubela, alcalde de Cerdedo-Cotobade, e Telmo Crespo, coordinador de xuntas locais da provincia da Asociación Española de Loita contra o Cancro (AECC), mantiveron un encontro para facer un balance das actuacións realizadas e establecer unha fórmula de colaboración permanente de fronte ao futuro para mellorar a asistencia aos residentes do municipio que se atopen afectados por esta enfermidade.\nEn 2020, a AECC realizou 154 intervencións no municipio. 52 consultas estaban relacionadas con información e orientación en axudas económicas, préstamo de material, inserción laboral e programa de alimentos. Tamén se acometeron 28 intervencións a pacientes e familiares de atención psicolóxica. Ademais en asistencia en hospitais, os voluntarios da asociación realizaron dez actuacións. A estas accións, súmanse 64 sesións de logopedia a pacientes de cancro de cabeza ou gorxa.\nTelmo Crespo sinala que o traballo que se realiza, a través da asociación, pretende diminuír o impacto que causa a enfermidade e mellorar, ao mesmo tempo, a calidade de vida tanto de pacientes como de familiares. Entre o servizos gratuítos que ofrece a AECC atópanse a atención social, o programa "volver falar", deshabituación tabáquica, investigación, apoio psicolóxico e voluntariado.\nO alcalde comprometeuse a buscar un sistema para colaborar de maneira estable para que a asociación continúe colaborando coas persoas que demandan tratamentos e axuda contra o cancro.


CAMPAÑA NEVE 2022 | Concello de Coirós\nHomeNoticias CoirósOMIXCAMPAÑA NEVE 2022\nUn ano máis, a Deputación da Coruña lanza a campaña da neve para mozos e mozas dos Concellos de entre 12 e 15 anos. A estación na que se desenvolverá a actividade é a de Valgrande- Pajares en Asturias.\nA quenda que lle corresponde ó Concello de Coirós é do 11 ao 14 de febreiro. Ao noso concello adxudicáronselle 4 prazas, e no caso de haber mais solicitudes que prazas, levarase a cabo un sorteo.\nDESTINATARIOS: Nenos e nenas empadroados nun concello da provincia da Coruña, de 12 a 15 anos inclusive cumpridos a 31 de decembro de 2021. Terán preferencia os/as nenos/as que non foran a ningunha campaña de Inverno/Neve da Deputación\nPRAZO INSCRICIÓN: Dende o día 30 de novembro ata o 14 de decembro de 2021 na OMIX do Concello de Coirós\nTRÍPTICO E FICHA DE INSCRICIÓN:


Ana Pontón pide a PP e PSOE que non repitan “os erros do pasado” para que a Valeduría do Pobo se elixa por amplo consenso - Novas - BNG - Bloque Nacionalista Galego\nResponsabiliza a Feixóo do descrédito ao que someteu á institución mantendo no posto a unha persoa condenada por nepotismo\n23 xul. 2019 - 14:43\nParlamengoGalego Valedora do Pobo\nO BNG considera que a dimisión da até agora Valedora do Pobo, Milagros Otero, chega tarde tras meses nas que se estivo danando a imaxe dunha institución que debe velar polo cumprimento da lei e amparar a todos os galegos e galegas pero que, por contra, tiña ao fronte a unha persoa condenada por un caso de enchufismo na administración pública.\n“Chega tarde e Feixóo é responsable do dano á unha institución estatutaria como é a Valeduría do Pobo, poñendo en risco a súa credibilidade ante a cidadanía porque non pode ter credibilidade unha valedora que foi precisamente acusada de nepotismo e de prácticas corruptas na institución, ao que se suma o feito de que ao longo do desempeño da súa función demostrou sempre que estaba máis ao servizo do PP que ao servizo do pobo galego”, salienta a portavoz nacional, Ana Pontón.\nA líder nacionalista tamén fixo unha segunda reflexión ao lembrar que esta elección foi o resultado dun pacto bipartidista entre PP e PSOE, co resultado coñecido.\n“Esta situación é produto tamén dun pacto bipartidista entre PP e PSOE, responsables por iso de ter conducido á institución ao declive” e, de cara a poder salvagardar a Valeduría do Pobo de futuras componendas pide “un debate con todos os grupos parlamentarios para que o futuro valedor ou valedora do pobo sexa o resultado dun pacto amplo e que non se repita un pacto bipartidista que xa vimos que o que trouxo á a institución”.\nNeste sentido, Pontón agarda que PP e PSOE “aprenderan dos seus erros do pasado e que iso permita ir a unha elección ampla, representativa e que realmente a persoa que asuma a responsabilidade nesa institución cumpra a función que ten encomendada, que non é outra que defender os intereses dos e das galegas ante a Administración, defender os seus dereitos”, concluíu.


O Parlamento galego aproba os orzamentos máis altos da historia con 11.563 millóns de euros - BadalNovas\nInicio Actualidade O Parlamento galego aproba os orzamentos máis altos da historia con 11.563...\nAs contas públicas de Galicia para o ano 2021 recibiron hoxe o visto e prace no Pleno do Parlamento galego. Estes orzamentos que son os máis altos da historia da Xunta, esgotan o teito de gasto e acadan os 11.563 millóns de euros, aos que hai que engadir 101 millóns de instrumentos financeiros. Ademais, o gasto en xuros de débeda sitúase por debaixo dos 100 millóns de euros, o máis baixo desde hai 25 anos.\nOs Presupostos deste ano inclúen o maior gasto social da historia da Comunidade que ascende a 8.540 millóns de euros, e o maior investimento produtivo que acada a cifra récord de 2.592 millóns..\nEn materia de política fiscal, a Xunta non sube os impostos nin ás familias nin ás empresas no 2021 e consolida as rebaixas fiscais aprobadas nos últimos anos.\nGalicia vai dispoñer de catro novos fondos que son o Fondo Covid, o Fondo REACT, o Fondo Consenso e o Fondo de Garantía de Infraestruturas Sanitarias ca finalidade de paliar os principais retos da comunidade galega.\nO Fondo Covid está dotado con 503 millóns de euros destinados a seguir combatendo a pandemia. Ademais, faise unha reserva estratéxica de 33 millóns de euros que permita contar con recursos para reforzar calquera necesidade derivada da evolución da pandemia ou que poida xurdir no futuro.\nO fondo REACT-EU cun importe de 430 millóns está destinado a impulsar a reactivación económica e o emprego. Este instrumento dispón de cinco liñas de actuación a dous anos: emprego e igualdade, reforzo do sistema sanitario desde o punto de vista económico, transición dixital, dinamización económica e transición verde.\nAdemais, como novidade, créase por primeira vez o Fondo Consenso cunha dotación do 1% do gasto non financeiro dos Orzamentos (115 millóns de euros) que terá a finalidade de financiar os proxectos de investimento acordados no marco da Comisión parlamentaria de reactivación económica, no marco do Diálogo Social e nas recomendacións do Comité de Expertos Económicos de Galicia.\nFinalmente, o Fondo de Garantía de Infraestruturas Sanitarias, de carácter plurianual está dotado con 105 millóns de euros no ano 2021 para financiar durante toda a lexislatura a construción e reforma de infraestruturas sanitarias #galicia_reactívase .\nO Concello de Ribadavia continúa e intensifica os traballos de desinfección\nA Consejería de Presidencia do Goberno de Asturias, na homenaxe que a Memoria de Celanova rende aos 7 milicianos fusilados e soterrados nunha fosa...\nO Psoe de Ourense urxe a aprobación dunha nova ordenanza de veladores\nO Psdeg-Psoe alerta de que o auditorio de Ourense será o único teatro galego en carecer de programación pola negativa de Jácome a renovar...\nValoración do BNG no Concello de Ourense da reanudación das Xuntas de Área


“A liberdade da cidadanía non existe sen capacidade para o desenrolo económico” (D. Raventós nas Xornadas sobre Igualdade) | Actualidade\n“A liberdade da cidadanía non existe sen capacidade para o desenrolo económico” (D. Raventós nas Xornadas sobre Igualdade)\nEsta tarde concluiron no Consello da Cultura Galega as “Xornadas sobre Igualdade” con reflexións sobre as garantìas da existencia material, a igualdade e a diferenza, respectivamente a cargo dos profesores Daniel Raventós, Ignacio Sotelo e Giacomo Marramao.\nDaniel Raventós (Universidade de Barcelona) falou da igualdade como condición da liberdade, de cómo garantir a existencia material de toda a poboación. “Non hai individuos libres se non está garantida a súa existencia material e non pode entenderse a liberdade da cidadanía afectada por diferenzas económicas insalvables”, dixo.\nRaventós defendeu a “renta básica” como opción de política económica, como ingreso monetario incondicional para toda a poboación, minimo vital garantido nunha equitativa redistribución da renda.\nIgnacio Sotelo (Freie Universitat Berlin) centrouse nas defnicións de liberdade de Hobbes a Rousseau, pasando por Locke. Detívose especialmente no autor do “Contrato social” para salientar a recíproca relación entre liberdade e igualdade e a conclusión roussoniana de que a civilización “supón un contínuo alonxamento da comunidade homes libres e iguais”.\nGiacomo Marramao (Università degli Studi Roma Tre) reivindicou no seu relatorio a política como actividade, o político como dimensión institucional e o universalismo da diferenza. Lembrou que un dos riscos da política contemporánea “é a indiferenza entre as xeracións” e dixo que sen esa relación, sen o imprescindible conflicto dialéctico, sen memoria, non hai política. Reivindicou tamén o “saber común” e a dimensión europea como alternativa nun mundo “co epicentro do poder desplazado desde os estados democráticos aos núcleos financeiros”.\nNas xornadas, celebradas os días 17 e 18 de novembro, organizadas pola Sección de Pensamento e Sociedade, do Consello da Cultura Galega e coordinadas por María Xosé Agra e Jorge Álvarez Yágüez, participaron profesores das universidades de Santiago de Compostela, do Minho, Barcelona, Berlín e Roma.\nEn directo as Xornadas sobre Igualdade\nXornadas sobre Igualdade: Ramón Maiz vencellou igualdade, sustentabilidade e cidadanía ecolóxica para superar o deterioro e a fragmentación do presente\nxornada: Xornadas sobre igualdade